— У Ліване ж у асноўным спёка, — працягвае Вольга Яхнавец. — Ёсць невялікі перыяд, які называецца ліванскай зімой: гэта калі на працягу некалькіх тыдняў або месяцаў ідуць дажджы. Многія, асабліва індусы, былі ўражаны, калі даведаліся, што ў Беларусі — чатыры пары года і кожная прыгожая па-свойму. Яны не маглі зразумець, як праз некалькі месяцаў пасля зімы наступае вясна, а пасля гарачыні можа ісці снег. Каб убачыць усё на ўласныя вочы, нашы калегі, з кім мы пасябравалі, паабяцалі, што абавязкова прыедуць у Беларусь. Адных чакаем ужо ў маі.